জয়দেব বিশ্বাস কবিতা মিলনসাগর Joydeb Biswas Poetry MILANSAGAR
কবি জয়দেব বিশ্বাস - জন্মগ্রহণ করেন ২৪ পরগণা জেলার স্বরূপনগর থানার আড়শিকাড়ী নামক
সীমান্তবর্তী গ্রামে। পিতা রঞ্জন বিশ্বাস ও মাতা দিপালী দেবী।
কবি নবম শ্রেণীতে ভর্তির সময় কবি স্বরূপনগরের বিথারীতে চলে আসেন এবং বিথারী কে. পি. হাই স্কুল
থেকে মাধ্যমিক ও উচ্চমাধ্যমিক পাশ করেন।
শৈশব থেকে কবির কবিতা লেখাতে হাতে খড়ি হলেও, অগোছালো স্বভাবের জন্য অনেক কবিতাই তার
ঠিকানা হারিয়েছে। একাদশ শ্রেণীতে পড়ার সময় কবির প্রথম কবিতা "মৃত্যুর মহামিছিলে" প্রকাশ হয়
"অনুরাগ" পত্রিকাতে। তারপর থেকেই কবির নিয়মিত কবিতা প্রকাশ হয় "কবিতা এই সময়",  "এবং
পরিচয়" সহ বিভিন্ন ছোট বড় পত্র পত্রিকায়। তাঁর কবিতা প্রকাশিত হয় “অন্যনিষাদ”, “অন্যদেশ”, “মায়াজম”
প্রভৃতি ওয়েব পত্রিকাতেও।
বর্তমানে কবি "সাহিত্য চেতনা" পত্রিকার প্রতিষ্ঠাতা ও সম্পাদক।
কবি সহজ ভাবে পাঠকের কাছে কবিতা পৌঁছে দিতে চান। সেজন্য তিনি সহজ কথা সহজ ভাবে উপস্থাপন
করার চেষ্টা করেন। কবিতার মধ্যে রাখেন ব্যঞ্জনা ও সমাজের প্রতি একটা বার্তা। কবির কথায় মননে,
প্রেমে, আবেগে ও অনুভবে কবিতা থাকুক চিরন্তন।
আমরা  মিলনসাগরে  কবি জয়দেব বিশ্বাসের কবিতা  তুলে আনন্দিত।
উত্স - কবির সঙ্গে ইমেলে পত্রালাপ।
কবির সঙ্গে যোগাযোগ
ইমেল - joydeb.ahd@gmail.com
চলভাষ -   +৯১৭৫০১৫৭৫৬৫৪
ফেসবুকের পাতা -    www.facebook.com/joydeb.biswas3
কবি জয়দেব বিশ্বাসের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১১.০৮.২০১৫
...